

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

020.gada 27.februārī Nr.110

 (protokols Nr.4, 41.p.)

**Par neapdzīvojamo telpu nomas līguma pagarināšanu**

Priekuļu novada dome izskata SIA „LD AUTOVEIKALS”, vienotais reģistrācijas numurs 54103032731, juridiskā adrese: Rūpnīcas iela 6 dz.35, Liepa, Liepas pagasts, Priekuļu novads, LV-4128, valdes locekles Leokādijas Leščikas 2020.gada 14.janvāra iesniegumu (reģ. 16.01.2020. Priekuļu novada pašvaldībā ar Nr.3.1-5.2/2020-442) par neapdzīvojamo telpu nomas līguma termiņa pagarināšanu uz iepriekšējā līguma nosacījumiem.

Izvērtējot domes rīcībā esošo informāciju, konstatēts:

1. Pašvaldībai pieder nekustamais īpašums Pāvila Rozīša iela 5, Liepā, Liepas pagastā, Priekuļu novadā. Pašvaldības īpašuma tiesības nostiprinātas Liepas pagasta zemesgrāmatas nodalījumā Nr. 100000530234;
2. Ar nomnieku SIA „LD AUTOVEIKALS” neapdzīvojamo telpu nomas līgums par neapdzīvojamo telpu, pēc plāna telpas Nr.7 un 12 , Pāvila Rozīša ielā 5, Liepa, Liepas pagasts, Priekuļu novads, LV-4128, lietošanu autoveikala tirdzniecības nodrošināšanai - pārtikas un pirmās nepieciešamības nepārtikas preču glabāšanas vajadzībām noslēgts līdz 2019.gada 31.decembrim. Minētās telpas tiek iznomātas kopš 2001.gada;
3. Nomniekam nav parādsaistību ar Priekuļu novada pašvaldību. līdz šim tas ir labticīgi pildījis nomas līguma nosacījumus;
4. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2. punktu, otrās daļas 3. punktu, 21.panta pirmās daļas 14) punkta b) apakšpunktu, Latvijas Republikas Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 12.punktu, 16.punktu, 18.punktu un 21.punktu un Tautsaimniecības komitejas 2020.gada 20.februāra atzinumu (protokols Nr.2), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt 2015.gada 30.decembrī ar SIA „LD AUTOVEIKALS”, vienotais reģistrācijas numurs 54103032731, juridiskā adrese: Rūpnīcas iela 6 dz.35, Liepa, Liepas pagasts, Priekuļu novads, LV-4128, noslēgtā nomas līguma Nr.002895/16 termiņu par neapdzīvojamo telpu (1.stāvs, telpa Nr.12, ar platību 41,57 m2 un telpa Nr.7 ar platību 13,67 m2 , kopējā platība 55,24 m2 ), Pāvila Rozīša ielā 5, Liepa, Liepas pagasts, Priekuļu novads, LV-4128, lietošanu autoveikala tirdzniecības nodrošināšanai - pārtikas un pirmās nepieciešamības nepārtikas preču glabāšanas vajadzībām, uz iepriekš noslēgtā nomas līguma nosacījumiem.
2. Nomas līguma termiņu pagarināt līdz 2020.gada 31.decembrim vai līdz iznomājamā objekta atsavināšanas dienai.
3. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone